जिला अस्पताल में 10 रु. में मिलेगा पेटभर भोजन
संयुक्त कलेक्टर ने किया अस्पताल का दौरा, रोटी कच्ची और दाल पतली मिली
भास्कर संवाददाता | बुरहानपुर
शहर में अब दीनदयाल रसोई योजना के तहत लोगों को भरपेट भोजन मिलेगा। 1 अप्रैल से शहर में दीनदयाल रसोई योजना शुरू हो रही है। इसको लेकर संयुक्त कलेक्टर ने जिला अस्पताल का निरीक्षण किया। उन्होंने अस्पताल का किचन, बैठने की व्यवस्था देखी।
दोपहर करीब 12 बजे संयुक्त कलेक्टर एमएल आर्य अस्पताल पहुंचे। सबसे पहले उन्होंने अोपीडी देखा। डॉक्टरों से व्यवस्थाओं की जानकारी जुटाई। अफसर पुराने मेटरनिटी वार्ड पहुंचे। यहां का किचन देखा। बाल्टी में दाल पतली और रोटी अधपकी मिली। उन्होंने कहा- एेसा खाना मरीजों को देते हो, दाल में इतना पानी और रोटी ऐसी क्यों है। किसी ने कोई जवाब नहीं दिया। उन्होंने अटेंडरों के बैठने का शेड देखा। करीब आधे घंटे तक निरीक्षण चला। संयुक्त कलेक्टर ने कहा अप्रैल से दीनदयाल रसोई योजना शुरू करना है। जगह देखने के लिए अस्पताल आया था। मरीजों को तो नि:शुल्क भोजन मिलेगा।
hin_Deva hin_Deva bho_Deva hin_Deva hin_Deva